Tidsfrister for sagsbehandling af hjælpemiddelsager i Vordingborg Kommune

Ansøgninger om hjælpemidler prioriteres i rækkefølgen:

1. Akut (behandles indenfor 1-2 hverdage)
2. Ukomplicerede sager om hjælpemiddel (uden behov for yderligere udredning)
3. Komplicerede sager (yderligere udredning, udtalelser, afprøvninger, eller konsulentbistand)

Borgeren orienteres om tidsfrist for sagsbehandling, senest 10 arbejdsdage efter modtagelse af ansøgningen, hvis det ikke er vurderet, som en akut henvendelse.

Såfremt det straks er muligt at fastlægge dato for borgerkontakt, da fremgår dette af kvitteringsbrevet.

Sagsbehandling lettes såfremt borgeren ansøger digitalt og sikrer sig at alle relevante oplysninger fremsendes med den digitale ansøgning.

*Der kan i øjeblikket være længere sagsbehandlingstid end 12 uger, hvis du har søgt om hjælpemiddel og forbrugsgode. Sagsbehandling prioriteres så der tages videst mulige hensyn til forhold af livstruende eller svært helbredstruende karakter (nov. 2022).*

| **Ved ansøgning om** | **Kvittering for modtagelse** | **Borger kontaktes** | **Afgørelse**  |
| --- | --- | --- | --- |
| 1. Hjælpemidler § 112 | Ingen | 1-2 hverdage | 1-2 hverdage |
| 2+3. Hjælpemidler § 112 | Inden 10 hverdage | Inden 10 hverdage | 12 uger |
| 2+3. Forbrugsgoder § 113 | Inden 10 hverdage | Inden 10 hverdage | 12 uger |
| 2+3.    Handicapbiler § 114  | Inden 10 hverdage | Inden 10 hverdage | 10 mdr. |
| 2+3. Boligændringer § 116 | Inden 10 hverdage | Inden 10 hverdage | 6 mdr. |
| 2+3.    Merudgifter § 100 | Inden 10 hverdage | Inden 10 hverdage | 12 uger |

Vedrørende eksempelvis bil og køretøjer kan forventes længere vurderings- og afprøvningsperiode. Ved behov for lægeerklæringer, udtalelser, afprøvninger eller deltagelse fra anden part, kan det forventes, at tidsrammen for en afgørelse forlænges. Borgeren informeres løbende pr. telefon.

Tidsfristerne er et udtryk for forventet sagsbehandlingstid og forventet afgørelse, såfremt det ikke er nødvendigt at indhente udtalelse, yderligere lægeerklæringer eller foretage en række af afprøvninger/ iværksætte deltagelse af anden part. Derudover kan der være leveringstid på det bevilgede hjælpemiddel. Den gennemsnitlige ventetid på el-køretøj er eksempelvis mere end et halvt år.

Det bemærkes at § 112 hjælpemidler som stomi- og inkontinensprodukter, samt nødkald bevilges ved Afdeling for Pleje og Omsorgs tilknyttede distrikter af udpegede til opgaven.

Det bemærkes, at såfremt borgeren ikke er berettiget til en bevilling fra Vordingborg Kommune, da rådgives så vidt det er muligt om muligheder for at leje eller købe det ønskede.

|  |  |
| --- | --- |
| **Udbringning og afhentning af genbrugshjælpemidler** |  |
| Akut udbringning | 1-2 hverdage |
| Efter bevilling af genbrugshjælpemidler  | Inden 10 hverdage |
| Afhentning af genbrugshjælpemidler | Inden 10 hverdage |